CELEX: 62008CA0100
Language: mt
Date: 2009-09-10 00:00:00
Title: Kawża C-100/08: Sentenza tal-Qorti tal-Ġustizzja (It-Tielet Awla) tal- 10 ta’ Settembru 2009 — Il-Kummissjoni tal-Komunitajiet Ewropej vs Ir-Renju tal-Belġju (Nuqqas ta’ Stat li jwettaq obbligu — Artikoli 28 KE u 30 KE — Protezzjoni ta’ speċi ta’ fawna u flora selvaġġi — Leġiżlazzjoni dwar iż-żamma u l-kummerċjalizzazzjoni ta’ għasafar imwielda u mrobbija fil-magħluq imqiegħda legalment fis-suq fi Stati Membri oħra)

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/17
            
         Sentenza tal-Qorti tal-Ġustizzja (It-Tielet Awla) tal-10 ta’ Settembru 2009 — Il-Kummissjoni tal-Komunitajiet Ewropej vs Ir-Renju tal-Belġju
   (Kawża C-100/08) (1)
   
   (Nuqqas ta’ Stat li jwettaq obbligu - Artikoli 28 KE u 30 KE - Protezzjoni ta’ speċi ta’ fawna u flora selvaġġi - Leġiżlazzjoni dwar iż-żamma u l-kummerċjalizzazzjoni ta’ għasafar imwielda u mrobbija fil-magħluq imqiegħda legalment fis-suq fi Stati Membri oħra)
   2009/C 267/29
   Lingwa tal-kawża: L-Olandiż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: S. Pardo Quintillán u R. Troosters, aġenti)
   
      Konvenut: Ir-Renju tal-Belġju (rappreżentanti: T. Materne, aġent, G. Van Calster, avocat)
   
      Suġġett
   
   Nuqqas ta’ Stat li jwettaq obbligu — Ksur tal-Artikolu 28 KE — Protezzjoni ta’ speċi ta’ fawna u flora selvaġġi — Projbizzjoni taż-żamma ta’ ċerti għasafar imqiegħda legalment fis-suq fi Stati Membri oħra
   
      Dispożittiv
   
   
               1)
            
            
               Ir-Renju tal-Belġju,
               
                           —
                        
                        
                           billi jissuġġetta l-importazzjoni, iż-żamma u l-bejgħ ta’ għasafar imwielda u mrobbija fil-magħluq, li tqiegħdu legalment fis-suq fi Stati Membri oħra, għal kundizzjonijiet restrittivi li jobbligaw lill-operaturi tas-suq ikkonċernati li jibdlu l-immarkar tal-kampjuni b’tali mod li jissodisfa l-kundizzjonijiet meħtieġa speċifikament mil-leġiżlazzjoni Belġjana u billi ma jaċċettax l-immarkar ta’ kampjuni aċċettat fi Stati Membri oħra u lanqas iċ-ċertifikati maħruġa skont ir-Regolament tal-Kunsill (KE) Nru 338/97, tad-9 ta’ Diċembru 1996, dwar il-protezzjoni ta’ speċi ta’ fawna u flora selvaġġi billi jkun regolat il-kummerċ fihom, u
                        
                     
                           —
                        
                        
                           billi jċaħħad lill-kummerċjanti mill-possibbiltà li jiksbu derogi mill-projbizzjoni li jżommu għasafar indiġeni Ewropej imqiegħda legalment fis-suq fi Stati Membri oħra,
                           naqas milli jwettaq l-obbligi tiegħu taħt l-Artikolu 28 KE.
                        
                     
         
               2)
            
            
               Ir-Renju tal-Belġju huwa kkundannat għall-ispejjeż.
            
         
      (1)  ĠU C 128, 24.05.2008